उन्होंने आगे कहा, 'इससे कैरेबियाई क्षेत्र में टी20 की ताकत का पता चलता है. उम्मीद है कि हम सुधार जारी रखेंगे. लोग हैरान थे हम इस टूर्नामेंट में खेल रहे हैं. हमारे बोर्ड के साथ कुछ मसले थे. हमारे बारे में कहा गया कि खिलाडि़यों के पास दिमाग नहीं है. लेकिन इन 15 खिलाड़ियों ने मुश्किलों को भुलाकर बेहतरीन क्रिकेट खेली.' सैमी ने कहा, 'पूरी टीम को श्रेय जाता. कोच फिल सिमन्स, मैनेजर सभी को. यह कैरेबियाई प्रशंसकों के लिए है. मैं नहीं जानता कि मैं फिर कब वेस्टइंडीज की तरफ से खेलूंगा. मैं अपनी टीम और कोचिंग स्टाफ का आभार व्यक्त करता हूं. यह चैंपियन्स के लिए है.'